Ստեփանակերտի քաղաքապետարանում արդեն ավանդույթ է դարձել հանդիսավոր պայմաններում քաղաքի օրվա կապակցությամբ` աշխատանքում աչքի ընկած անձանց պարգևատրումն ու մեծարումը: Սեպտեմբերի 25-ին քաղաքապետարանի նիստերի դահլիճում հավաքվել էին քաղաքապետարանի ու նրա ենթակայության տակ գտնվող կազմակերպությունների և կառույցների, ամենատարբեր ոլորտների աշխատողներ: Բացման խոսքով հանդես եկավ քաղաքապետարանի աշխատակազմի կրթության և սպորտի բաժնի պետ Կառլեն Մարգարյանը: